iraklixyz/georgian-wikipedia-cleaned huggingface dataset:
იაელ დაიანი

იაელ დაიანი ( დ. 12 თებერვალი, 1939, ნაჰალალის მოშავი) — ისრაელელი მწერალი და პოლიტიკოსი, ქნესეთის წევრი 1992 წლიდან 2003 წლამდე, ასევე იკავებდა თელ-ავივის მერის მოადგილის თანამდებობას. იაელ დაიანმა პოლიტიკური კარიერა 2013 წელს დაასრულა. იგი არის ისრაელის სამხედრო მოღვაწის და პოლიტიკოსის მოშე დაიანას ქალიშვილი და ისრაელელი მსახიობის და რეჟისორის ასი დაიანის და.

პოლიტიკური კარიერა
იაელ დაიანი დაიბადა ნაჰალალის მოშავში ბრიტანეთის მანდატის დროს, იგი გენერალ მოშე დაიანის ქალიშვილი და პოლიტიკური მოღვაწის შმუელ დაიანის შვილიშვილია. თავიდან მსახურობდა ისრაელის თავდაცვის ძალებში ( - „ ცახალი“) ,სამხედრო სამსახურის შემდეგ სწავლა გააგრძელა საერთაშორისო ურთიერთობების ფაკულტეტზე ებრაულ უნივერსიტეტში, ხოლო ბიოლოგის პროფესიას ისრაელის ღია უნივერსიტეტში ეუფლებოდა.

1959 წლიდან 1967 წლამდე ურთიერთობაში იყო ბერძენ კინორეჟისორ და სცენარისტ მიხალის კაკოიანისთან და ცხოვრობდა საბერძნეთში. მოგვიანებით იაელი დოვ სიონზე დაქორწინდა. წყვილს ორი შვილი შეეძინა.

შემოქმედება
პოლიტიკური კარიერის დაწყებამდე იაელ დაიანი იყო მწერალი და ჟურნალისტი, მის სტატიებს აქვეყნებდნენ ისრაელის წამყვანი გაზეთები: იედიოთ ახრონოთი , ალ-ჰამიშმარი და . მან ასევე გამოაქვეყნა ექვსი მოთხრობა, მემუარები ექვსდღიანი ომის შესახებ და მამის, მოშე დაიანის ბიოგრაფია.

პოლიტიკური კარიერა
იაელ დაიანი აქტიურად გამოდიოდა ომის წინააღმდეგ ხელმძღვანელობდა შალომ აჩშავს და კითხულობდა ლექციებს მთელ მსოფლიოში მშვიდობისა და უსაფრთხოების თემებზე. ისრაელში მან ასევე აწარმოა კამპანია ადამიანის უფლებების, ქალთა უფლებებისა და ლგბტ უფლებების დასაცავად.

1992 წელს იაელ დაიანი აირჩიეს ქნესეთში „ავოდას“ (ისრაელის ლეიბორისტული პარტია) სიიდან. იგი ხელმძღვანელობდა ქალთა უფლებების კომისიას. პოლიტიკოსი ხელახლა აირჩიეს ქნესეთში 1996 და1999 წლებში (ერთიანი ისრაელის ბლოკიდან).

1996 წელს ი.ლედერმანმა ჰებრონში ვიზიტის დროს მას ცხელი ჩაი შეასხა, რა დროსაც იაელმა მიიღო სხეულის დაზიანება. ამისთვის ლედერმანს მიესაჯა პატიმრობა და ჯარიმა.

2003 წლის არჩევნების დროს დაიანმა კვლავ მიიღო მონაწილეობა, მაგრამ დამარცხდა. შედეგად დატოვა ლეიბორისტული პარტია „ავოდა“ და შეუერთდა იოსი ბეილინის მემარცხენე სოციალ-დემოკრატიულ პარტია "მერეცს". 2004 წლის თელ-ავივის მუნიციპალურ არჩევნებში პარტიის სიის სათავეში მოხვდა. პარტიამ მოიპოვა 31 ადგილიდან 5 და შევიდა რონ ჰულდაის კოალიციაში. 2013 წლამდე იგი პასუხისმგებელი იყო ქალაქის სოციალურ სერვისებზე. ქალაქის მერმა რონ ჰულდაიმ 2013 წლის არჩევნებში იაელი არ შეიყვანა საარჩევნო სიაში. შედეგად, იაელ დაიანმა პოლიტიკური კარიერა დაასრულა.
Spotify

— ხმოვანი ჩანაწერების შვედური სტრიმინგსერვისი, რომელიც მუსიკის, აუდიოწიგნებისა და პოდკასტების მოწყობილობაში ჩამოტვირთვის გარეშე მოსმენის საშუალებას იძლევა. დაარსდა 2006 წლის 23 აპრილს დანიელ ეკის და მარტინ ლორენცონის მიერ. 2021 წლის მდგომარეობით, 300 მილიონზე მეტი აქტიური მომხმარებლით, მსოფლიოში უდიდესი და ყველაზე პოპულარული აუდიო სტრიმინგ პლატფორმაა. იგი იკავებს გლობალური აუდიო სერვისის 36%-ზე მეტს და ხელმისაწვდომია ჩრდილოეთ და სამხრეთ ამერიკის უმეტეს ქვეყანაში, ევროპის თითქმის ყველა ქვეყანაში, აზიისა და აფრიკის ზოგიერთ ქვეყანაში, ავსტრალიასა და ოკეანეთში. 2021 წლის 24 თებერვალს სერვისი ოფიციალურად ამოქმედდა საქართველოში.

2020 წლის 15 ივლისს სერვისი ამუშავდა რუსეთშიც, თუმცა, უკრაინაში შეჭრის გამო, 2022 წლის 6 მარტს -მ რუსეთში პრემიუმპაკეტის მიღების შესაძლებლობა შეზღუდა, 2022 წლის 11 აპრილს კი საერთოდ შეაჩერა ოპერაციები.

პლატფორმის პრემიუმპაკეტის საფასური თითო მომხმარებელზე ყოველთვიურად 4,99 დოლარია. არსებობს სხვა პოპულარული პაკეტებიც: დუო ($6,49), საოჯახო ($7,99), სტუდენტური ($2,49).
კამილ იარმატოვი

კამილ იარმატოვი (, ; დ. 2 მაისი, 1903, კონიბოდომი, რუსეთის იმპერია — გ. 17 ნოემბერი, 1978, ტაშკენტი, უზბეკეთის სსრ, სსრკ) — საბჭოთა უზბეკი კინომსახიობი, რეჟისორი და სცენარისტი. სსრკ სახალხო არტისტი (1959). სოციალისტური შრომის გმირი (1973), სტალინური პრემიის ლაურეატი (1948), 3 გზის ლენინის ორდენოსანი.

ბიოგრაფია
კამილ იარმატოვი დაიბადა 1903 წლის (19 აპრილს) 2 მაისს, კონიბოდომში. თავიდან ეროვნულ სკოლაში, შემდეგ კი ახალ გახსნილ რუსულ-უცხოურ სკოლაში სწავლობდა.

1918-24 წლებში მშობლიურ ქალაქში საქმის მწარმოებლად მუშაობდა სახალხო განათლების რაიონულ განყოფილებაში. მსახურობდა წითელი არმიის რიგებში. იყო ხამდამ-ხაჯი კალანდაროვის პარტიზანული რაზმის მებრძოლი, საკავალერიო პოლკის ესკადრონის მეთაური.

1923 წლის შემოდგომაზე გაიცნო ჰაქიმ-ზადე ნიაზი ჰამზა და თეატრით დაინტერესდა. 19 წლის ასაკში ნახა პირველად კინო. 1920-იან წლებში დაიწყო კინოფილმებში გადაღება. 1931 წელს დაამთავრა უმაღლესი სახელმწიფო კინემატოგრაფიის ინსტიტუტის სარეჟისორო ფაკულტეტი.

1931 წლიდან კინოსტუდია „ტაჯიკფილმის“ კატეგორიის რეჟისორი გახდა დუშანბეში. პირველი სარეჟისორო ნამუშევარი იყო ფილმი „საზღვრიდან შორს“ (1931).

1941 წლიდან უმაღლესი კატეგორიის რეჟისორია და ტაშკენტის კინოსტუდიის (ამჟამად „უზბეკფილმი“) სამხატვრო ხელმძღვანელი. მისმა კინოფილმებმა — „ალიშერ ნავოი“ (1948), „ავიცენა“ (1957); ისტორიულ-რევოლუციურმა ტრილოგიამ: „ქარბუქი აზიის თავზე“ (1965), „რევოლუციის მხედრები“ (1969), „შავი კონსულის დაღუპვა“ (1969) და მრავალმა სხვამ, რომლებიც უზბეკ მოღვაწეებზე, რევოლუციაზე, რუსი და შუა აზიის ხალხთა მეგობრობაზეა, მნიშვნელოვანი როლი შეასრულა უზბეკური კინოს განვითარებაში.

იყო უზბეკეთის სსრ-ის კინემატოგრაფისტთა კავშირის სამმართველოს მდივანი (1958-1978); სსრკ-ის კინემატოგრაფისტთა კავშირის სამმართველოს წევრი; უზბეკეთის სსრ-ის და სსრკ-ის კინემატოგრაფიის სახელმწიფო კომიტეტის მინისტრთა საბჭოს კოლეგიის წევრი; სსრკ-ის მინისტრთა საბჭოსთან არსებული ლენინური და ლიტერატურისა და ხელოვნების დარგში სხვა სახელმწიფო პრემიების კომიტეტის წევრი.

1957 წლიდან ხელმძღვანელობდა კინოსტუდია „უზბეკფილმს“, რომელიც 1979 წლიდან მის სახელს ატარებს. 1930 წლიდან იყო საბჭოთა კავშირის კომუნისტური პარტიის წევრი. 1963 წლიდან იყო უზბეკეთის სსრ-ის უმაღლესი საბჭოს - მოწვევების დეპუტატი. თავისუფლად ფლობდა ხუთ ენას: რუსულს, გერმანულს, ირანულს, უზბეკურს და აზერბაიჯანულს. ავტორია მემუარების — „დროის ლენტი“, წიგნების — ტაჯიკური და უზბეკური კინოს ისტორიის შესახებ, თანაავტორია სცენარების კრებულის: „შორეული ახლო წლები“.

კამილ იარმატოვს თავისი შემოქმედებითი დამსახურებისთვის მრავალი წოდება და ჯილდო, საკავშირო და საერთაშორისო კინოფესტივალების პრემია აქვს მიღებული.

გარდაიცვალა ტაშკენტში 1978 წლის 17 ნოემბერს. დაკრძალულია ტაშკენტში, მემორიალურ სასაფლაოზე „ჩიგატაი“.

ჯილდოები და აღიარება
1940, 1950 — საპატიო ნიშნის ორდენი
1947 — უზბეკეთის სსრ-ის ხელოვნების დამსახურებული მოღვაწე
1948 — სტალინური პრემია
1959 — სსრკ სახალხო არტისტი
1964 — შრომის წითელი დროშის ორდენი
1955 — უზბეკეთის სსრ-ის სახალხო არტისტები
1967, 1971, 1973 — ლენინის ორდენი
1973 — სოციალისტური შრომის გმირი
საიუბილეო მედალი ვლადიმერ ლენინის დაბადების 100 წლისთავის აღსანიშნავად
შმუელ დაიანი

შმუელ დაიანი (კიტაიგოროდსკი ) ( დ.1891 წლის 8 აგვისტო, ჟაშკოვი, რუსეთის იმპერიის კიევის გუბერნია — 1968 წლის 11 აგვისტო, იერუსალიმი ) — პოლიტიკური ფიგურა ებრაელ იშუვში პალესტინაში, შემდეგ კი ისრაელში. მოშავის მოძრაობის აქტივისტი, კიბუცის დგანიასა და მოშავ ნაჰალალის ერთ-ერთი დამფუძნებელი, პარტია შემდეგ კი მაპაის — აქტივისტი. ქნესეთის პირველი სამი მოწვევის წევრი, ქნესეთის მე-3 მოწვევის თავმჯდომარის მოადგილე. ისრაელის სამხედრო ლიდერის მოშე დაიანის მამა, პოლიტიკოსის იაელ დაიანის, რეჟისორ ასია დაიანის, გენერალ უზი დაიანის და პოეტ იონათან გეფენის ბაბუა.

ბიოგრაფია
დაიბადა ქალაქ ჟაშკოვში, კიევის გუბერნია 27 ივლისი (იშუვის პიონერთა და მშენებელთა ენციკლოპედიის მიხედვით — 11 აგვისტო) კიტაიგოროდის რაბინ ავრუმის ოჯახში. ადრევე შეუერთდა სიონისტურ მოძრაობას და უკვე 1908 წელს გადავიდა პალესტინაში. პალესტინაში დასაქმებული იყო სოფლის მეურნეობაში პეტაჰ ტიკვაში, რეჰოვოტში და ჰადერაში, იავნეელში და კვუცატ კინერეთის კიბუცში. 1908 წლიდან 1911 წლამდე. ათწლეულის ბოლოს იგი გახდა კიბუც დღანიას ერთ-ერთი დამფუძნებელი გალილეაში და შეუერთდა მოძრაობას . 1914 წელს დაქორწინდა დვორა ზატლოვსკაიაზე, რომელიც, ისევე როგორც თავად კიტაიგოროვსკი, ერთი წლით ადრე რუსეთიდან ჩავიდა პალესტინაში.

პირველი მსოფლიო ომის დროს დაიანმა, კიბუცის სხვა წევრებთან ერთად, მონაწილეობა მიიღო ებრაელების დახმარების კამპანიაში, რომლებიც თურქეთის ხელისუფლებამ გადაასახლა პალესტინის სანაპირო რაიონებიდან ტიბერიაში, ზემო გალილეასა და დამასკოში. ომის შემდეგ ის შეუერთდა მოშავის მოძრაობას, რომელიც განსხვავდებოდა კიბუცისგან პირადი დამოუკიდებლობისა და ოჯახის საკითხებში. 1921 წელს დაიანმა თანამოაზრეებთან ერთად დააარსა პირველი მოშავი პალესტინაში — ნაჰალალი.

როდესაც პარტია მაპაის ახალ პარტიასთან გაერთიანდა, დაიანი მისი წევრი გახდა. ის აირჩიეს პარტიის ცენტრალურ კომიტეტში. როგორც პალესტინის წარმომადგენელმა მონაწილეობა მიიღო ხუთ სიონისტურ კონგრესში - მე-16 და მე-19-დან 22-ემდე. იგი აირჩიეს მსოფლიო სიონისტური ორგანიზაციის აღმასრულებელი კომიტეტის წევრად. ებრაული ეროვნული ფონდისა და ჰისტადრუტის მისიების ფარგლებში, დაიანი მუშაობდა პოლონეთში (1929 წელს) და აშშ-ში.

ისრაელის სახელმწიფოს დაარსების შემდეგ, დაიანი აირჩიეს 1 ქნესეთში, როგორც მაპაის ფრაქციაში. ის ასევე აირჩიეს მომდევნო ორი მოწვევის ქნესეთში, სადაც მსახურობდა ქნესეთის კომისიასა და საფინანსო კომიტეტში. მე-3 ქნესეთში დაიანმა სპიკერის მოადგილის თანამდებობა დაიკავა. საერთო ჯამში მან ათ წელზე მეტი გაატარა ქნესეთში, 1949 წლის თებერვლიდან 1959 წლის ნოემბრამდე.

შმუელ დაიანი გარდაიცვალა იერუსალიმის ჰადასას საავადმყოფოში 1968 წლის 11 აგვისტოს. დაკრძალეს მოშავ ნაჰალალში. დვორა დაიანთან მას შეეძინა სამი შვილი: ვაჟები მოშე ( ირდობის გენერალური შტაბის მომავალი უფროსი და ისრაელის თავდაცვის მინისტრი ) და ზოჰარი (ზორიკი) და ქალიშვილი ავივა, გეფენის მეუღლე. შმუელ დაიანი ისრაელის არაერთი ცნობილი კულტურული და პოლიტიკური ფიგურის ბაბუაა, მათ შორის არიან: გენერალი და ლიკუდის პარტიის ფუნქციონერი უზი დაიანი, პოლიტიკოსი იაელ დაიანი, მოქანდაკე უდი დაიანი, რეჟისორი და მსახიობი ასია დაიანი და სიმღერების ავტორი იონათან გეფენი. შმუელ დაიანის შვილთაშვილია ცნობილი ისრაელელი როკ მომღერალი ავივ გეფენი.
იმერეთის მღვიმეების დაცული ტერიტორიები

იმერეთის მღვიმეების დაცული ტერიტორიები — საქართველოს დაცული ტერიტორიები იმერეთის მხარეში.

იმერეთის მღვიმეების დაცული ტერიტორიები კომპლექსური ხასიათისაა და მოიცავს გეოლოგიურ, პალეონტოლოგიურ, სპელეოლოგიურ და ბოტანიკურ იშვიათობებს. ის შეიქმნა 2007 წესლ საქართველოს კანონით „იმერეთის მღვიმეების დაცული ტერიტორიების შექმნისა და მართვის შესახებ“ სათაფლიას ნაკრძალის ადმინისტრაციის ბაზაზე. იმერეთის მღვიმეების დაცული ტერიტორიები მოიცავს 1 სახელმწიფო ნაკრძალს (სათაფლიის სახელმწიფო ნაკრძალი), 1 აღკვეთილს (სათაფლიის აღკვეთილი) და 15 ბუნების ძეგლს:

ბღერის მღვიმის ბუნების ძეგლი;
გაბზარული ტბის ბუნების ძეგლი;
დიდღელის მღვიმის ბუნების ძეგლი;
თეთრა მღვიმის ბუნების ძეგლი;
იაზონის მღვიმის ბუნების ძეგლი;
მელოურის მღვიმის ბუნების ძეგლი;
მუხურის ჩანჩქერის ბუნების ძეგლი;
პრომეთეს მღვიმის ბუნების ძეგლი;
საკაჟიის მღვიმის ბუნების ძეგლი;
საწურბლიის მღვიმის ბუნების ძეგლი;
სოლკოტის მღვიმის ბუნების ძეგლი;
ღლიანის მღვიმის ბუნების ძეგლი;
ცუცხვათის მღვიმოვანის ბუნების ძეგლი;
წყალწითელას ხეობის ბუნების ძეგლი;
ხომულის მღვიმის ბუნების ძეგლი.

ტერიტოსიის საერთო ფართობია 364 ჰა (330 ჰა სათაფლიის ნაკრძალი, 34 ჰა სათაფლიის აღკვეთილი). აქედან 351 ჰა (99%) კოლხური ტყითაა დაფარული, სადაც მრავლად არის წარმოდგენილი ფლორის და ფაუნის ენდემური, იშვიათი და „წითელი ნუსხის“ სახეობები.

ტერიტორიაზე ასევე არის ტურისტული და მეცნიერული თვალსაზრისით ისეთი მნიშვნელობის ობიექტები, როგორიცაა სათაფლიის კარსტული მღვიმე და დედამიწის იურიული პერიოდის ბინადარი დინოზავრის ნაკვალევი.

ისტორია
სათაფლიის მღვიმე აღმოჩენილ იქნა 1925 წლის 2 აგვისტოს კარსტულ მღვიმეთა მკვლევრის პეტრე ჭაბუკიანის მიერ, რომელიც მისივე ინიციატივით ბუნების კეთილმოწყობილ ძეგლად იქცა. 1933 წელს მანვე აღმოაჩინა დინოზავრის ნაკვალევი. პ. ჭაბუკიანის ძალისხმევით 1935 წელს სათაფლიის მღვიმის მიმდებარე კოლხური ტყით დაფარული ტერიტორია გამოცხადდა დაცულ ტერიტორიად.

2010 წელს იმერეთის მღვიმეთა დაცული ტერიტორიები გაწევრიანდა მღვიმეთა საერთაშორისო ასოციაციაში.
ინტელექტი (გამომცემლობა)

ინტელექტი — ქართული გამომცემლობა. დაარსდა 1994 წელს. გამოსცემს სასკოლო სახელმძღვანელოებს ქართულენოვანი და არაქართულენოვანი სკოლებისთვის.

„ინტელექტი“ ყოველწლიურად 300-ზე მეტი დასახელების წიგნს ბეჭდავს. მათგან აღსანიშნავია მხატვრული და დოკუმენტური ლიტერატურის საუკეთესო ნიმუშები; კლასიკური და თანამედროვე პროზა და პოეზია; მხატვრულ-დოკუმენტური და სამეცნიერო-პოპულარული ლიტერატურა როგორც ქართულ ენაზე შექმნილი, ისე თარგმნილი სხვადასხვა ენიდან. გამომცემლობას აქვს რამდენიმე საავტორო სერია. მათგან განსაკუთრებით პოპულარულია: ნობელის პრემიის ლაურეატები, 100 ლექსი, ჩანაწერები, ინტელექტი სკოლას. გამომცემლობა „ინტელექტი“ ყოველწლიურად მონაწილეობს რამდენიმე საერთაშორისო წიგნის ფესტივალზე და აქტიურად ეწევა ქართული ლიტერატურის პოპულარიზაციას ქვეყნის ფარგლებს გარეთ.
კლიო (გამომცემლობა)

კლიო — ქართული გამომცემლობა. დაარსდა 2003 წელს, ისტორიკოსების, ზაზა ხიდურელისა და ელენე მეძმარიაშვილის მიერ. სახელი ბერძნული მითოლოგიის ისტორიის მუზის, კლიოს მიხედვით შეარქვეს.

თავდაპირველად გამომცემლობის პრიორიტეტი სწორედ ისტორიული ხასიათის ლიტერატურის გამოცემა იყო. მოგვიანებით იგი სასკოლო წიგნების გრიფირების პროცესში ჩაერთო. ამ დროიდან დღემდე გამომცემლობის ბაზაზე 200-მდე სასკოლო სახელმძღვანელო მომზადდა. სასკოლო სახელმძღვანელოების გარდა, დღესდღეობით „კლიოს“ პრიორიტეტული მიმართულებებია: სასკოლო-დამხმარე ლიტერატურა, არამხატვრული ლიტერატურა, გზამკვლევები, საბავშვო-საყმაწვილო და შემეცნებითი ლიტერატურა. გამომცემლობა რეგულარულად მონაწილეობს ეროვნულ და საერთაშორისო წიგნის ბაზრობებსა და ფესტივალებზე.

2017 წელს „კლიომ“ მონაწილეობა მიიღო ჰავანის, 2018 წელს კი იერუსალიმის წიგნის ფესტივალებში. 2020 წლიდან იგი ევროკავშირის საგამომცემლო პროგრამის შემოქმედებითი ევროპის მხარდაჭერით ახორციელებს პროექტს „დავუახლოვდეთ ლიტერატურულ ევროპას“.
ზურღან გემაზაშვილი

ზურღან ვლადიმერის ძე გემაზაშვილი (დ. 1 აგვისტო, 1932, თბილისი — გ. 12 ოქტომბერი, 2023) — ქართველი ლიტერატურათმცოდნე, მთარგმნელი, მწერალი, ჟურნალისტი, ფილოლოგიის მეცნიერებათა დოქტორი.

ბიოგრაფია
1950 წელს ზურღან გემაზაშვილმა დაამთავრა თბილისის ვაჟთა მეორე სკოლა. 1951-1956 წლებში სწავლობდა თბილისის სახელმწიფო უნივერსიტეტში დასავლეთ ევროპის ენებისა და ლიტერატურის ფაკულტეტზე.

1961-1970 წლებში იყო საზღვარგარეთის ქვეყნებთან მეგობრობისა და კულტურული ურთიერთობების საზოგადოების წევრი; 1970-1973 წლებში – საქართველოს ჟურნალისტთა კავშირის პასუხიმგებელი მდივანი; 1973-1980 წლებში რედაქტორობდა სატირულ-იუმორისტულ ჟურნალ "ნიანგს"; 1980 წლიდან 2004 წლამდე თბილისის სახელმწიფო უნივერსიტეტის ჟურნალისტიკის ფაკულტეტზე უძღვებოდა სალექციო კურსს – "საზღვარგარეთის ქვეყნების მასობრივი კომუნიკაციის თეორია და პრაქტიკა".

60-იან წლებიდან იწყება ზურღანის მთარგმნელობითი და შემოქმედებითი მოღვაწეობა. იგი იყო პირველი, რომელმაც უილიამ შექსპირის ტრაგედიები კლასიკური, თოთხმეტ მარცვლიანი საზომის ნაცვლად იამბური პენტამეტრით (ათ მარცვლიანი საზომით) თარგმნა.

2002 წელს დაიცვა საკანდიდატო დისერტაცია თემაზე – "უილიამ შექსპირის "ჰამლეტის" პოეტური მოდელის შენარჩუნების პრობლემა და დეტალების ინტერპრეტაცია ახალ ქართულ თარგმაში".

შექსპირის გარდა, ნათარგმნი აქვს უილიამ იეიტსის, ჯეკ ლონდონის, უილიამ ფოლკნერის, სომერსეტ მოემისა და სხვა მწერლების ნაწარმოებები. მისი თარგმანები ინახება ბრიტანეთის ეროვნულ ბიბლიოთეკაში. იგი ავტორია რამდენიმე იუმორისტული მოთხრობების კრებულის.

ზურღან გემაზაშვილი გარდაიცვალა 2023 წლის 12 ოქტომბერს, დაკრძალულია ახალი შუამთის მონასტრის ეზოში.
DVV International

— გერმანიის სახალხო უნივერსიტეტების ასოციაციის საერთაშორისო თანამშრომლობის ინსტიტუტი. ზრდასრულთა განათლებისა და განვითარების თანამშრომლობის საკითხების პროფესიული ორგანიზაციაა, რომელიც 50 წელია მუშაობს მთელი სიცოცხლის მანძილზე განათლების კონცეფციის განხორციელებაზე. ინსტიტუტი მსოფლიოს მასშტაბით ქმნის და ავითარებს ზრდასრულთა და ახალგაზრდების დამატებითი განათლების მდგრად სტრუქტურებს.

 -ი თანამშრომლობს აზიის, აფრიკის, ლათინური ამერიკის და ევროპის 30 ქვეყნის 200-ზე მეტ სამთავრობო, არასამთავრობო და სამეცნიერო ორგანიზაციასთან.

 -ის საქართველოს ოფისი თავის პროექტებს გერმანიის ეკონომიკური თანამშრომლობისა და განვითარების ფედერალური სამინისტროს , გერმანიის საგარეო საქმეთა სამინისტროს ( ოფისი), ევროკავშირისა და გაეროს სააგენტოების დაფინანსებით ახორციელებს.

საქმიანობის ძირითადი მიმართულებები
სიღარიბის დაძლევა კარიერული დაგეგმვისა და დასაქმების პროგრამების მეშვეობით.
პროგრამები და აქტივობები, რომლებიც ორიენტირებულია ცოდნისა და უნარების შეძენაზე, და მცირე ბიზნესისა და სამეწარმეო უნარების შეძენა-განვითარების ინიციატივების განვითარებაზე.
კულტურული და სამოქალაქო ცნობიერების ამაღლების პროგრამები.
კონფლიქტების მოგვარება და მშვიდობის დამყარება.
ნეთვორქინგი.
ზრდასრულთა განათლების პროფესიონალიზაცია განმანათლებლებისთვისა და ტრენერებისთვის შესაძლებლობების განვითარების პროგრამების მეშვეობით და ზრდასრულთა პროგრამების ჩართვა ფორმალური განათლების კურიკულუმში.
ქვეყანაში ზრდასრულთა განათლების საკითხების ადვოკატირება, ცნობადობის ამაღლება და ლობირება ზრდასრულთა განათლების ინსტიტუციებისა და სტრუქტურების გაძლიერებისთვის გამოიწვევს ზრდასრულთა განათლების დამოუკიდებელ განათლების სექტორად და მთელი სიცოცხლის მანძილზე სწავლის განუყოფელ ნაწილად აღიარებას.
ზრდასრულთა განათლების ინტერნაციონალიზაცია ევროპული ექსპერტიზის გამოყენებით და ერთობლივი პროექტებისა და აქტივობების ინიცირებით ზრდასრულთა განათლების გერმანულ პროვაიდერებთან თანამშრომლობით.
ალ-კაიდა არაბეთის ნახევარკუნძულზე

ორგანიზაცია ალ-კაიდა არაბეთის ნახევარკუნძულზე ან მოკლედ ( ' — ფუნდამენტალისტური ისლამური შეიარაღებული ტერორისტული დაჯგუფება, იემენის კონფლიქტის ერთ-ერთი მთავარი მოქმედი ძალა. დაფუძნებულია იემენში, ახორციელებს ქმედებებს საუდის არაბეთში. ფლობს ჟურნალს , რომელიც გამოდის ალ-კაიდას სახელით.

დაარსდა 2009 წლის იანვარში იემენსა და საუდის არაბეთში სალაფიტური იატაკქვეშა ჯგუფების შერწყმის შედეგად. როდესაც საუდის არაბეთის ჯგუფები გაანადგურეს სამეფოს სადაზვერვო სამსახურებმა, ალ-კაიდამ გადაიტანა თავისი საქმიანობა იემენის სასაზღვრო რაიონებში დაჯგუფებას, სავარაუდოდ, რამდენიმე ათასი წევრი ჰყავს.

ორგანიზაციამ აიღო პასუხისმგებლობა 2009 წლის 25 დეკემბერს -ის რეის 253-ზე უმარ ფარუკ აბდულმუტალაბის მიერ განხორციელებულ წარუმატებელ ტერორისტულ თავდასხმაზე. 2010 წლის 10 იანვარს იემენის პრეზიდენტმა ალი აბდალა სალეჰმა  კვირას, 2010 წლის 10 იანვარს განაცხადა,  რომ ის მზად არის დიალოგისთვის საერთაშორისო ტერორისტულ ქსელ ალ-კაიდასთან, რათა დაარწმუნოს ჯგუფის მებრძოლები დადონ იარაღი და უარი თქვან ძალადობაზე. როგორც ცნობილია, წარსულში იემენის ხელისუფლებამ ტერორისტებთან გარიგება დადო და დაპირების სანაცვლოდ, რომ მომავალში აღარ მიიღებდნენ მონაწილეობას ტერორისტულ ქმედებებში, ციხიდან გაათავისუფლა მებრძოლი პატიმრები. თუმცა ბევრი გათავისუფლებული ისევ დაუბრუნდა ტერორისტულ საქმიანობას. იემენის პრეზიდენტმა ხაზგასმით აღნიშნა, რომ ქვეყნის უსაფრთხოების სამსახურები გააგრძელებენ ალ-კაიდას მებრძოლების დევნას და ტერორიზმთან ბრძოლას, მაგრამ „მოლაპარაკების კარი ღიაა“. „დიალოგი არის საუკეთესო გზა, თუნდაც ალ-კაიდასთან დაკავშირებით, თუ ისინი (ბოევიკები) დადებენ იარაღს“, - თქვა ალი აბდალა სალეჰმა აბუ დაბის ტელევიზიასთან ინტერვიუში. როგორც ცნობილია, ბოლო წლებში საგრძნობლად გაიზარდა მრავალი ომითა და კრიზისით დასუსტებულ იემენში ალ-კაიდას გავლენა. ასობით ბოევიკმა, როგორც იემენელმა, ისე უცხოელმა, ქვეყნის მთიან რეგიონებს შეაფარა თავი. გასულ კვირას საფრანგეთმა, ბრიტანეთმა და შეერთებულმა შტატებმა დახურეს თავიანთი დიპლომატიური მისიები იემენში მას შემდეგ, რაც ალ-კაიდას ვებსაიტმა მოუწოდა „ ყველა ჯვაროსნის“ განადგურებისკენ, რომლებიც მუშაობენ არაბეთის ნახევარკუნძულზე „ საელჩოებში და სხვა დაწესებულებებში.“2010 წლის ოქტომბერში ორგანიზაცია გეგმავდა საკვების მოწამვლას რიცინითა და ციანიდით ამერიკის შეერთებული შტატების სასტუმროებსა და რესტორნებში ერთი შაბათ-კვირის განმავლობაში კვების პროდუქტებით დატვითულ თვითმფრინავებზე შხამის ვაზნის განთავსებით. ოპერაციას ეწოდა („სისხლდენა,“„სისხლდენა“) მისი არსი იყო „ეტაპობრივი შეტევა მტერზე და ისედაც არასტაბილური ამერიკული ეკონომიკის შერყევა.“

2011 წელს, იემენში არაბული გაზაფხულის დაწყებისთანავე, (ალ-კაიდა არაბეთის ნახევარკუნძულზე) საგრძნობლად გააქტიურდა და იემენის რევოლუციის ერთ-ერთ უძლიერეს ძალად იქცა. მისი შეიარაღებული ძალების მნიშვნელოვანი ნაწილი შედგებოდა ცნობილი ანტიკომუნისტი ჯიჰადისტის ტარიქ ალ-ფადლის აბიანის (აბიანის ისლამური საამირო) ფორმირებებისაგან.

იემენის ახალმა პრეზიდენტმა აბდ-რაბუ მანსურ ჰადიმ განაცხადა, რომ აპირებს ყურადღება გაამახვილოს საერთაშორისო ტერორისტულ ქსელ ალ-კაიდასთან ბრძოლაზე, რომელსაც დიდი გავლენა აქვს იემენში. როგორც თავად თქვა:

2014 წლიდან აბდ რაბუჰ მანსურ ალ-ჰადი იემენში ებრძვის ისლამურ სახელმწიფოს.

იხილეთ ასევე
ოსამა ბინ ლადენი
რაბული გაზაფხული
რევოლუცია იემენში (2011-2012)
გულიკო გაბაიძე

გულიკო გაბაიძე (დ. 14 იანვარი, 1962, ხიხაძირი) — ქართველი პოეტი,ფილოლოგი

ბიოგრაფია
1996 წელს დაამთავრა ბათუმის შოთა რუსთაველის სახელობის სახელმწიფო პედაგოგიური უნივერსიტეტი ქართული ენისა და ლიტერატურის სპეციალობით.

პერიოდულად იბეჭდებოდა ჟურნალ–გაზეთებში: „ჭოროხი“, „აჭარა“, „აჭარა ..“, „ბათუმელები“, „ხულო“, "მთიანეთი“. გამოცემული აქვს ლექსთა კრებულები: „მზე მოვა ვიდრე“ (თანაავტორი), „მგზავრი უქოლგოდ“ (1998) და „მზემ პირჯვარი დაიწერა“ (2014, 2017). წლების განმავლობაში მუშაობდა: ხიხაძირის სამკერვალო–სახელოსნოს გამგე–მკერავად. 1980–1986 წლებში არჩეულ იყო ორი მოწვევის ხულოს რაიონული საბჭოს დეპუტატად.
ციალა გაბაშვილი

ციალა გაბაშვილი (დ. 6 ნოემბერი, 1908, პეტერბურგი — გ. 18 იანვარი, 1994, თბილისი) — ქართველი არქიტექტორი, ხელოვნებათმცოდნე.

ბიოგრაფია
1930 წელს დაათავრა საქართველოს პოლიტექნიკური ინსტიტუტი.

1928–1932 წლებში მუშაობდა მშენებლობებზე, 1932–1941 წლებში „საქკომუნპროექტში“, 1936–1940 წლებში მონაწილეობდა ბოლნისის, დმანისის, გუდარეხისა და სხვადასხვა არქეოლოგიურ ექსპედიციებში, 1941–1948 წლებში იყო საქართველოს მეცნიერებათა აკადემიის ვარძიის მუზეუმ-ნაკრძალის დირექტორი. აზომილი და შესწავლილი აქვს ქართული ხუროთმოძღვრების მრავალი ძეგლი (ბოლნისის სიონი, დმანისის, გუდარეხის, სამშვილდის კომპლექსები, ასპინძის რაიონის ძეგლები, ვარძიის კომპლექსი და სხვ.). მიღებული აქვს სახელმწიფო ჯილდოები.

ჯილდოები
1969 – საქართველოს სსრ დამსახურებული არქიტექტორი.
მაია გაბრიჩიძე

მაია გაბრიჩიძე (დ. 28 ივნისი, 1966, თბილისი) — ქართველი მეცნიერი,ქიმიკოსი

ბიოგრაფია
1990 წელს დაამთავრა საქართველოს პოლიტექნიკური ინსტიტუტის ქიმიური ფაკულტეტი ინჟინერი-ქიმიკოს-მკლევარის კვალიფიკაციით,1994 წელს ამავე ინსტიტუტის ასპირანტურა.

1995–2006 წლებში საქართველოს ტექნიკური უნივერსიტეტის კოროზიის წინააღმდეგ ბრძოლის რესპუბლიკური ცენტრის მეცნიერ – მუშაკი, 2007–2009 წლებში შპს „მაკოტო“–სთან არსებული ცენტრის ხელმძღვანელი, 2009–2011 წლებში საქართველოს ტექნიკური უნივერსიტეტის ქიმიური და ბიოლოგიური ტექნოლოგიების დეპარტამენტის ლაბორატორიის ხელმძღვანელი, 2012 წელს საქართველოს ტექნიკური უნივერსიტეტის მოწვეული ასოცირებული პროფესორი, 2013 წლიდან დღემდე საქართველოს ტექნიკური უნივერსიტეტი, ასოცირებული პროფესორი. ქიმიის მეცნიერებათა დოქტორი (11.02.2009). მრავალი საერთაშორისო სიმპოზიუმის და კონფერენციის მონაწილე. კოროზიონისტი.